Oluwatobiloba Amusan

| Mitalit | Mitalit | Mitalit |  |
| --- | --- | --- | --- |
|  Oluwatobiloba Amusan vuonna 2019. |  Oluwatobiloba Amusan vuonna 2019. |  Oluwatobiloba Amusan vuonna 2019. |  |
Maa:   Nigeria
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Eugene 2022 | 100 m aidat |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Gold Coast 2018 | 100 m aidat |  |
|  Kultaa | Birmingham 2022 | 100 m aidat |  |
|  Kultaa | Birmingham 2022 | 4×100 m |  |
|  Pronssia | Gold Coast 2018 | 4×100 m |  |
| Afrikan kisat  | Afrikan kisat  | Afrikan kisat  |  |
|  Kultaa | Brazzaville 2015 | 100 m aidat |  |
|  Kultaa | Rabat 2019 | 100 m aidat |  |
|  Kultaa | Accra 2023 | 100 m aidat |  |
|  Kultaa | Accra 2023 | 4×100 m |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Asaba 2018 | 100 m aidat |  |
|  Kultaa | Asaba 2018 | 4×100 m |  |
|  Kultaa | St Pierre 2022 | 100 m aidat |  |
|  Kultaa | St Pierre 2022 | 4×100 m |  |
|  Kultaa | Douala 2024 | 4×100 m |  |
Oluwatobiloba "Tobi" Amusan (s. 23. huhtikuuta 1997) on nigerialainen pika-aitajuoksija. Hän on voittanut 100 metrin aitajuoksussa maailmanmestaruuden vuonna 2022. Hän on voittanut kultaa myös Afrikan kisoissa vuosina 2015, 2019 ja 2023 sekä Afrikan-mestaruuskilpailuissa ja Kansainyhteisön kisoissa vuosina 2018 ja 2022. Maansa pikaviestijoukkueen jäsenenä hän on voittanut kultaa Afrikan-mestaruuskilpailuissa 2018, 2022 ja 2024, Afrikan kisoissa 2023 sekä saavuttanut Kansainyhteisön kisoissa kultaa vuonna 2022 ja pronssia vuonna 2018.
Dohan MM-kilpailuissa 2019 ja vuodelle 2021 siirretyissä Tokion olympialaisissa hän sijoittui neljänneksi. Olympialaisissa 2016 ja MM-kilpailuissa 2017 hän karsiutui välierissä. Hän voitti alle 20-vuotiaiden Afrikan-mestaruuden 100 metrin aitajuoksussa 2015 ja sai alle 18-vuotiaiden maanosan mestaruuskilpailuissa hopeaa 200 metrin juoksussa 2013. Vuonna 2017 hän voitti Yhdysvaltain yliopistomestaruuden silloisella ennätyksellään 12,57.
Vuonna 2019 Amusan paransi heinäkuussa Ranskan Sottevillessa 100 metrin aitajuoksun ennätyksekseen 12,49. Afrikan kisojen jälkeen syyskuun alussa hän juoksi Berliinissä ajan 12,51. Lokakuussa Dohan MM-kilpailuissa hän juoksi alkuerissä uuden ennätyksensä 12,48, sivusi sitä välierissä ja jäi siitä loppukilpailussa vain yhden sadasosan. Hän juoksi Afrikan ennätyksen 12,42 Zürichissä 9. syyskuuta 2021.
Eugenen vuoden 2022 MM-kilpailujen alkuerässä Amusan juoksi Afrikan ennätyksen 12,40, välierässä uuden maailmanennätyksen 12,12 ja voitti myöhemmin samana iltana maailmanmestaruuden ajalla 12,06, mutta finaalijuoksussa oli liikaa myötätuulta (+2,5 m/s) viralliseksi maailmanennätykseksi.
Amusan on voittanut 100 metrin aitajuoksun timanttiliigan finaaleissa Zürichissä 2021 ja 2022 sekä Eugenessa 2023. Lisäksi hän on voittanut timanttiliigan kilpailun Pariisissa 2022 sekä Tukholmassa ja Chorzówissa 2023.
Amusan on opiskellut Yhdysvalloissa El Pason yliopistossa, jossa hänen valmentajanaan toimi suomalainen Mika Laaksonen.
Ennen vuoden 2023 MM-kilpailuja Amusania epäiltiin kolmesta olinpaikkarikkomuksesta vuoden sisällä. Päivää ennen MM-kilpailuiden alkua hänet kuitenkin vapautettiin väliaikaisesta kilpailukiellosta ja sallittiin osallistua MM-kilpailuihin.